Source: http://piimandusmuuseum.ee/hankekord
Timestamp: 2019-01-18 19:37:05+00:00

Document:
Hankekord | Eesti Piimandusmuuseum
direktori käskkirjaga 21.01.2013 nr 1-1/2A
Eesti Piimandusmuuseumi hankekord
Käesolev kord kehtestatakse riigihangete seaduse alusel, kooskõlas põllumajandusministri 04. mai 2012. a käskkirjaga nr 78 „Hanketegevuse ühendamine” ja 9. aprilli 2012.a käskkirjaga nr 63 „ Riigihangete korraldamine“.
1.1 Hangete korraldamise kord (edaspidi nimetatud ka kord) reguleerib Eesti Piimandusmuuseumi (edaspidi nimetatud muuseumi või hankija) poolt korraldatavate hangete ja allapoole riigihangete seaduses nimetatud lihthanke piirmäära (RHS § 15 lg 3) jäävate asjade ostmise, teenuste tellimise (edaspidi nimetatud ühiselt ka hange) toimingute teostamist,
ja ehitustööde tellimisega seonduvat.
1.2 Korda rakendatakse koostoimes riigihangete seaduse, Põllumajandusministeeriumi hankeid käsitlevate ja muuseumi tegevust reguleerivate õigusaktidega.
1.3 Korra eesmärk on tagada hankija rahaliste vahendite läbipaistev, otstarbekas ja säästlik
kasutamine, hanke eesmärgi saavutamine mõistliku hinnaga ning olemasolevaid
konkurentsitingimusi ära kasutades.
Hangete planeerimine
2.1 Hankeid võib korraldada üksnes jooksvaks aastaks kinnitatud eelarvekulude raames.
2.2 Hankija põhitegevuseks vajalike asjade ja teenuste olemasolu tagamiseks koostatakse ja kinnitatakse muuseumi iga-aastane hankeplaan (hangete korraldamise üldine ajakava). Järgneva eelarveaasta hankeplaani kavand koostatakse jaanuarikuu jooksul ja täpsustatakse ning kinnitatakse vahetult pärast aastaeelarve kinnitamist Põllumajandusministri poolt. Hankeplaaniga täpsustatakse kavandatavate hangete nimetus, liik, hanke alustamise aeg kvartali täpsusega, hankelepingu eeldatav täitmise tähtaeg, eeldatav maksumus ja rahastamise allikas.
2.3 Hankeplaani projekti koostavad töötajad, kelle tööülesannete nõuetekohaseks täitmiseks on tarvilik osta asju või tellida teenuseid. Hankeplaani projekti lülitatakse kavandatavad hanked, mis eeldavad riigihanke või lihthanke menetluse läbiviimist ja selleks, et hankeplaan hõlmaks muuseumi kogu eelarveraha, siis lülitatakse hankeplaani sisse ka alla lihthanke korras hangitavad asjad, teenused ja ehitustööd, mille maksumus on alla lihthanke korraldamise kohustuse maksumuse piirmäära, samuti ühishanke korras hangitavad soovitud asjad ja teenused.
2.4 Hankeplaani avaldamisel veebilehel ei avaldata hankelepingu eeldatavat maksumust.
Vajadusel konsulteeritakse hankeplaani koostamisel juristiga. Vajadusel muudetakse ja ajakohastatakse hankeplaani üks kord kvartalis, hiljemalt kvartali esimese kuu 10. päeval kinnitatakse hankeplaani muudatused.
Hanget korraldab, ning teeb selleks vajalikud toimingud, muuseumi töötaja, kelle tööülesannete täitmine eeldab asjade ostu või teenuste tellimist (edaspidi hanke eest vastutav isik). Hanke eest vastutavaks isikuks on töötaja, kelle initsiatiivil asja ostmine või teenuste tellimine hankeplaani lülitati. Hanke eest vastutava isiku ülesandeks on muuhulgas:
3.1 hanke eeldatava maksumuse määramine riigihangete seaduses sätestatud maksumuse
määramise reegleid (eelkõige RHS § 20 ja § 21 ning § 23 ja § 24 sätestatut) arvestades;
3.2 hanke objekti selge ja põhjalik määratlemine, vajadusel hanke tehnilise kirjelduse ja tööde
või teenuste läbiviimise tingimuste ja muude hankedokumentide koostamine, tagades seejuures, et dokumendid vastaksid riigihangete seaduses nõutud tingimustele ning sisaldaksid pakkujale kogu vajalikku teavet hankes osalemiseks;
3.3 kvalifitseerimistingimuste ja hindamiskriteeriumite väljatöötamine;
3.4 vajalike toimingute ja kannete tegemine riigihangete registris (hanketeate, eelteate,
vabatahtliku teate, riigihanke aruande, aruande lisa jms sisestamine);
3.5 hankemenetluse läbiviimiseks vajalike toimingute teostamine vastavuses hankemenetluse
liigile esitatavate nõuetega, sh hanketoimingute protokollimine, kui see on nõutav;
3.6 direktorile ettepanekute tegemine hankemenetluses vajalike otsustuste langetamiseks;
3.7 korraldada hanke käigus koostatud ja esitatud dokumentide (hinnapäringud, vastused,
hankelepingud jms) asjaajamise korra kohane säilitamine;
3.8 läbirääkimiste pidamine Põllumajandusministeeriumi haldusosakonnaga kavandatavate ühishangete osas ja tegema 20. novembriks (vajadusel täpsustatakse ettepanekuid 15. detsembriks) Põllumajandusministeeriumile ettepanekud nende hangete korraldamiseks, mida ministeerium peaks võtma aasta hankeplaani ühishangete korraldamiseks;
3.9 kõik asjade ostmiseks või teenuste tellimiseks koostatud dokumendid ja esitatud pakkumused registreeritakse dokumendihaldussüsteemis ja säilitatakse 7 aastat.
Vajadusel konsulteerib hanke eest vastutav isik hanke menetluslikes küsimustes Põllumajandusministeeriumi haldusosakonna vastutavate töötajatega.
Hanke otsustamine
4.1 Otsuseid riigihangete osas teeb direktori poolt määratud riigihankekomisjon (edaspidi hankekomisjon vastavas käändes), mis peab olema vähemalt kolmeliikmeline. Hankekomisjon on otsustusvõimeline, kui kohal on üle poole komisjoni koosseisust.
4.2 Hankekomisjonil on õigus kaasata oma töösse asjatundjaid või spetsialiste, kes ei ole komisjoni liikmed.
4.3 Hankekomisjoni koosolekud protokollitakse. Protokollile kirjutavad alla kõik koosolekul osalenud komisjoni liikmed.
4.4 Hankekomisjon otsustab kollegiaalse otsusega:
4.4.1 asjade ja teenuste riigihanke korraldamise, kui hanke eeldatav maksumus on võrdne või
ületab RHS § 15 lg 1 sätestatud riigihanke piirmäära (40 000 eurot käibemaksuta);
4.4.2 asjad ostmise ja teenuste tellimise lihthanke korraldamise, kui hanke eeldatav maksumus on võrdne või ületab RHS §15 lg 3 sätestatud lihthanke piirmäära (10 000 eurot käibemaksuta);
4.4.3 riigihankeks ja lihthankes pakkuja kvalifitseerimise ning pakkumuse vastavaks ja edukaks tunnistamise, mis ühtlasi tähendab kahankelepingu sõlmimise otsustamist või pakkuja kvalifitseerimata jätmise või pakkumuste tagasilükkamise;
4.4.4 riigihanke ja lihthanke hankemenetluse kehtetuks tunnistamise.
4.5 Hangete eest vastutav töötaja otsustab ainuisikuliselt või hankekomisjoni kollegiaalse otsusega:
4.5.1 riigihanke väljakuulutamise;
4.5.2 lihtsustatud korras tellitavate teenuste ja alla lihthanke piirmäära jäävate asjade ning
teenuste hankelepingu sõlmimise või pakkumuste tagasilükkamise;
4.5.3 koos teiste hankijatega ühise riigihanke korraldamise, ühishankes osalemise;
4.5.4 hankemenetlusega seotud toimingute tegemiseks volituste andmise.
4.6 Hankemenetluses määratakse kindlaks pakkumuse edukaks tunnistamise otsuse kohta teate avaldamisest hankelepingu sõlmimise 14 päevane tähtaeg, välja arvatud väljakuulutamiseta läbirääkimistega hankemenetluse korral või juhul, kui muud liiki hankemenetluses esitas pakkumuse ainult üks pakkuja või lihthanke korral.
Asjade ostmise ja teenuste tellimise riigihanke korraldamine
5.1 Ettepaneku asjade ostmise ja teenuste tellimise riigihanke väljakuulutamiseks ja hankemenetluse liigi kohta teeb hanke eest vastutav isik. Hankemenetluse liigi valikut peab ettepanekus põhjendama. Riigihanke hankemenetluse liigi otsustab direktor.
5.2 Hanke eest vastutav isik koostab riigihanke teate ja hankedokumendid vastavuses
riigihangete seadusega (RHS § 31). Hankedokumendid kooskõlastatakse vajadusel juristiga ning esitatakse direktorile heakskiitmiseks enne riigihangete registrile hanketeatise
esitamist või enne hankedokumentide väljastamist, kui kooskõlas riigihangete seadusega ei esitata riigihangete registrile hanketeadet.
5.3 Hanke eest vastutav isik korraldab hanketeate avaldamise riigihangete registris ja teeb muud toimingud, mis on vajalikud hankemenetluse läbiviimiseks, sh annab hankedokumentide ja hanketeate kohta selgitusi.
5.4 Direktori määratud riigihankekomisjon avab pakkumused, kontrollib pakkumuste vastavust, hindab pakkumusi (RHS § 46 kuni § 50) ja teeb otsuse pakkumuse edukaks tunnistamiseks või kõigi pakkumuste tagasi lükkamiseks, korraldades seejuures pakkujate nõuetekohase informeerimise (RHS § 54).
5.5 Hankeleping sõlmitakse kirjalikus (kirjalikku taasesitamist võimaldavas) vormis, hankelepingu projekti valmistab ette hanke eest vastutav isik. Lepingu redaktsioon kooskõlastatakse vajadusel juristiga. Lepingu allkirjastab direktor.
Asjade ostmise ja teenuste tellimise lihthangete korraldamine
6.1 Ettepaneku asjade ostmise ja teenuste tellimise lihthanke korraldamiseks teeb hanke eest vastutav isik.
6.2 Lähtudes hankelepingu esemeks olevatest asjadest või teenustest võib lihthanke
korraldamiseks kehtestada lihthanke dokumendid, mille koostamisel arvestatakse riigihanke
hankedokumentidele esitatavaid nõudeid (eelkõige RHS § 31 lõigetes 2–5 ning RHS § 41
sätestatut). Kui lihthanke dokumenti ei kehtestata, lähtutakse lihthanke korraldamisel riigihanke üldpõhimõtetest, kuid pakkumuse esitamiseks peab olema ettepanek esitatud kirjalikku taasesitamist võimaldavas vormis.
6.3 Hanke eest vastutav isik korraldab lihthanke teate avaldamise hangete registris.
Hanke teade sisaldab vähemalt hanke nimetust, informatsiooni hankija kohta, hanke eesmärki ja kestust, pakkumise esitamise tähtaja, lähtudes hankelepingu esemeks olevatest asjadest või
teenustest, kuid mis pole lühem kui neli tööpäeva ning viidet kontaktandmetele (sh
elektronpostile või veebiaadressile) lisateabe ja dokumentide saamiseks. Lihthanke
informatsioon võidakse avalikustada ka muuseumi veebilehel www.piimandusmuuseum.ee.
6.4 Hanke eest vastutav isik teeb muud toimingud, mis on vajalikud lihthanke läbiviimiseks.
6.5 Hankeleping sõlmitakse kirjalikus (kirjalikku taasesitamist võimaldavas) vormis. Hankelepingu projekti valmistab ette hanke eest vastutav isik, lepingu allkirjastab direktor.
7.1 Hankelepingu sõlmimiseks, mille eeldatavast maksumusest rohkem kui 50 protsenti
moodustavad ühtse riigihangete klassifikaatori (CPV) määruse1 VII lisas nimetatud teenused
ei ole kohustust korraldada hankemenetlust riigihangete seaduses sätestatud korras. Selliste
teenuste tellimisel tuleb järgida RHS § 19 ja § 3 sätestatut.
7.2 Osakonnajuhataja, kellel nende asjade ostmine või teenuste tellimine on vajalik tööülesande täitmiseks (hanke algataja) taotleb temaväljavalitud, konkureerivatelt võimalikelt teenuse osutajatelt kirjalikku taasesitamist võimaldavas vormis pakkumusi, kui see on pakkujate piisavuse tõttu teostatav, võrdleb hinnakirju või muul moel selgitab välja eesmärgi saavutamiseks sobilikuma(d) teenuse pakkuja(d).
7.3 Sobiliku pakkumuse tunnistab edukaks hanke eest vastutav isik, kes sõltuvalt teenuse olemusest või teenuse pakkuja tingimustest koostab lepinguprojekti ja esitab direktorile allkirjastamiseks lepinguprojekti või esitab kinnitamiseks arve.
7.4 Lihtsustatud korras tellitavate teenuste hankeleping sõlmitakse kirjalikult, kui lepingu
käibemaksuta maksumus on 10 000 eurot või enam.
7.5 Kui lihtsustatud korras tellitavate teenuste hankelepingu eeldatav maksumus ületab
40 000 eurot, otsustab hanke korraldamise hankekomisjon ning hanke eest vastutav isik on kohustatud korraldama hanketeate avaldamise muuseumi veebilehel või registri veebilehe kaudu ning hanke aruande esitamise registrile.
Allapoole riigihangete seaduse § 15 lg 3 nimetatud piirmäära jäävate asjade ostu ja
teenuste tellimise hanked
8.1 Teenuste tellimise ja asjade ostu hanke, mille käibemaksuta maksumus ületab 3000 eurot, kuid mis jääb alla lihthanke piirmäära (RHS § 15 lg 3), korraldamise otsustab eelarves ettenähtud kulude piires direktor.
8.1.1 Hanke algataja taotleb tema poolt välja valitud konkureerivatelt võimalikelt
pakkujatelt kirjalikku taasesitamist võimaldavas vormis pakkumusi. Pakkujate piisava paljususe korral ning juhul, kui see hanke asjaolusid arvestades on võimalik ning mõistlik, taotletakse pakkumust vähemalt kolmelt pakkujalt. Pakkujate paljususe puudumisel või muul objektiivselt põhjendataval kaalutlusel võib hankedokumendi pakkumuse saamiseks esitada ühele pakkujale.
8.2 Teenuste tellimise ja asjade ostmise, mille käibemaksuta maksumus ei ületa 3000 eurot, võib asja osta või teenuse tellida ka arvega või vormistada vajadusel kirjalik tellimiskiri. Teenuseturul valitseva konkurentsi korral võetase erinevad pakkumised, et tagada parimat võimalikku hinna ja kvaliteedi suhet.Teenuse tellimise või asja ostmise otsustab eelarves ettenähtud kulude piires direktor.
8.2.1 Teenuseid ja asju, mille käibemaksuta maksumus ei ületa 500 eurot, võib osakonnajuhataja, kelle tööülesannete täitmine eeldab asjade ostu või teenuste tellimist, tellida või osta tema poolt valitud isikult ning esitada nõuetekohaselt vormistatud kuludokumendi arvelduste tegemiseks majanduskulude aruandluse eest vastutavale isikule. Majanduskulude aruandes sisalduvate kulutuste põhjendatuse otsustab direktor.
Seaduses sätestatud hankemenetluse muu liigi kasutamine hangete korraldamisel
9.1 Seaduses sätestatud muu hankemenetluse liigi (piiratud hankemenetlus, väljakuulutamiseta läbirääkimistega hankemenetlus, väljakuulutamisega läbirääkimistega hankemenetlus, võistlev dialoog) kasutamise otsustab vastutava isiku ettepanekul direktor ja hange korraldatakse vastavuses riigihangete seaduse regulatsioonidega.
9.2 Ideekonkursside korraldamise ja ehitustööde hanke korraldamisotsuses määrab direktor hanke eest vastutava isiku, kes korraldab hanke läbiviimise vastavuses riigihangete seaduse
ideekonkursside korraldamise ning ehitustööde tellimise regulatsioonide nõuetega.
10.1 Vaidlustusega seotud asjaajamisel ning vaidlustuste läbivaatamisel vaidlustuskomisjonis
esindab hankijat direktorilt saadud volikirja alusel jurist või hanke eest vastutav isik.
10.2 Hankijat esindama volitatud isik informeerib direktorit vaidlustusmenetluse käigus tehtud otsustustest (hankemenetluse peatamine jms) ning korraldab nende otsuste täitmise.
10.3 Vaidlustuskomisjoni otsuse peale halduskohtusse kaebuse esitamise riigihangete seaduses sätestatud juhul otsustab direktor hanke eest vastutava isiku ja juristi
Lepingu täitmise järelevalve
11.1 Hanke eest vastutav isik hoolitseb lepingust tulenevate muuseumi kohustuste täitmise ja lepingu täitmise järelevalve eest. Järelvalve hõlmab kontrolli selle üle, kas lepingu pooled täidavad enda kohustusi nõuetekohaselt.
12.1 Korra täitmise eest vastutab direktor.
Eesti Piimandusmuuseumi hankeplaan 2014
Hankelepingu eseme üldine kirjeldus
Hanke eesmärk
Tehnilise kirjelduse koostaja
Hanke-menetluse liik ja viis
Eeldatav hanke alustamise tähtaeg
Eeldatav hankelepingu täitmise tähtaeg
Rahastamise allikas
Peahoone II korrus
Nelja näituseruumi remont
Lihtmenetlus ühe või mitme pakkujaga
Sõidukite liisimine
Liisinguleping ühele sõidukile
III kvartal 2013
Mootorikütus kliendileping
Kütuse ost
Leping kohapealse pakkujaga
I kvartal 2000
Lihtmenetlus ühe pakkujaga
Läbi aasta 2014
Remondima- terjalid
Kliendileping erinevate pakkujatega
Materjalid hoonete jooksvaks remondiks
Masinate – seadmete varuosad – kliendileping erinevate pakkujatega
Varuosad ümbervahetamiseks, remondiks
Tahkekütuse ost
Keskkütte tarvis kütteklotsi ostmine
Sõidukite, masinate remondi ja hooldusteenus
Sõiduauto, traktori, murutraktori ning haljastusseadmete hooldus ja remont
Sõidukite kindlustus- maakleri teenus – PM ühishange
Sõiduauto ja traktori kindlustusteenus
Lihtmenetlus ühe pakkujaga lihthange
Näitusemater-jalide valmistamine
Nõukogude perioodi Püsiekspositsiooni tehniline teostamine
Näituse vitriinide valmistamine
Reklaamitee-nused ja trükiste tellimine – tellimiskiri
Erinevate ürituste reklaami tellimine, reklaamtrükiste tellimine
Muuseumitöö ning turismialased erialased koolitused, erialased : tööohutus, esmaabi jms koolitused

References: § 15
 § 20
 § 21
 § 23
 § 24
 § 15
 §15
 § 31
 § 46
 § 50
 § 54
 § 31
 § 41
 § 19
 § 3
 § 15
 § 15